അനിൽ വള്ളത്തോൾ

2018 മുതൽ തുഞ്ചത്തെഴുത്തച്ഛൻ മലയാളം സർവകലാശാലയുടെ വൈസ് ചാൻസലറാണ് നിരൂപകനും സാഹിത്യഗവേഷകനുമായ അനിൽ വള്ളത്തോൾ. മാധ്യമം  ശേഖരിച്ചത് 2019 ജൂലൈ 18  കാലിക്കറ്റ്, മഹാത്മാഗാന്ധി സർവ്വകലാശാലകളുടെ ബിരുദ പഠന സിലബസിൽ അദ്ദേഹത്തിന്റെ പുസ്തകങ്ങൾ ഉൾപ്പെടുത്തിയിട്ടുണ്ട്.

ജീവിതരേഖ

മലപ്പുറം ജില്ലയിലെ മംഗലം സ്വദേശിയായ അനിൽ വള്ളത്തോളിന്റെ  യഥാർഥ പേര് വി. അനിൽ കുമാർ എന്നാണ്. കാലിക്കറ്റ് സർവകലാശാല മലയാളവിഭാഗം പ്രൊഫസറും മേധാവിയുമായിരുന്നു അദ്ദേഹം. പി.ജി. പഠനബോർഡ് ചെയർമാനായും ,കേന്ദ്ര സാഹിത്യ അക്കാദമിയിലെ മലയാളം ഉപദേശക സമിതി അംഗമായും പ്രവർത്തിച്ചിട്ടുണ്ട്. ഇന്ത്യയിലെ വിവിധ സർവ്വകലാശാലകളിൽ പഠനബോർഡ് അംഗമാണ്. പതിനഞ്ചോളം പുസ്തകങ്ങളും എഴുപതിലധികം ഗവേഷണ പ്രബന്ധങ്ങളും പ്രസിദ്ധീകരിച്ചിട്ടുണ്ട്.

വിദ്യാഭ്യാസം

1986-ൽ സുകുമാർ അഴീക്കോട് മലയാളം വകുപ്പു മേധാവിയായിരിക്കെയാണ് കാലിക്കറ്റ് സർവകലാശാലയിൽനിന്ന് ഒന്നാം റാങ്കോടെ എം. എ. ജയിച്ചത്.  കാലിക്കറ്റിൽ തന്നെ ഡോ. ചാത്തനാത്ത് അച്യുതനുണ്ണിക്ക് കീഴിലായിരുന്നു പിഎച്ച്.ഡി. പഠനം. ദേശാഭിമാനി   ശേഖരിച്ചത് 2019 ജൂലൈ 18

1987 മുതൽ തളിപ്പറമ്പ് സർ സയ്യിദ് കോളേജ്, സംസ്‌കൃത സർവകലാശാല എന്നിവിടങ്ങളിൽ സേവനം അനുഷ്ഠിച്ചു. 2006 മുതൽ കാലിക്കറ്റിൽ അധ്യാപകനാണ്. 2007-ൽ പ്രൊഫസർ പദവിയിലെത്തി. 2018 ഫെബ്രുവരി 27 ന് മലയാളം സർവകലാശാല വൈസ് ചാൻസലർ ആയി ഗവർണർ നിയമിച്ചു.

അവലംബം

വർഗ്ഗം:കേരളത്തിലെ അദ്ധ്യാപകർ